ദുരിതാശ്വാസ ക്യാമ്ബുകള് കോവിഡ് മാനദണ്ഡമനുസരിച്ച് പ്രവര്ത്തിക്കണമെന്ന് മുഖ്യമന്ത്രി തിരുവനന്തപുരം: വെള്ളപ്പൊക്ക ഭീഷണി നിലനില്ക്കുന്ന സാഹചര്യത്തില് സംസ്ഥാനത്തിന്റെ വിവിധ ഭാഗങ്ങളില് ആരംഭിച്ചിരിക്കുന്ന ദുരിതാശ്വാസ ക്യാമ്ബുകള് കോവിഡ് മാനദണ്ഡമനുസരിച്ച് പ്രവര്ത്തിക്കാന് ശ്രദ്ധിക്കണമെന്ന് മുഖ്യമന്ത്രി പിണറായി വിജയന്. ആവശ്യമായ ശാരീരിക അകലം പാലിക്കാനും മാസ്ക് ധരിക്കാനും ക്യാമ്ബുകളില് കഴിയുന്നവര് തയാറാകണമെന്നും ക്യാമ്ബുകളില് ആളുകള് കൂട്ടംകൂടി ഇടപഴകാന് പാടുള്ളതല്ലെന്നും അദ്ദേഹം അറിയിച്ചു.ഒരു ക്യാമ്ബില് എത്ര ആളുകളെ ഉള്ക്കൊള്ളാന് കഴിയുമെന്ന് തിട്ടപ്പെടുത്തണമെന്നും കൂടുതല് ആളുകളെ താമസിപ്പിക്കേണ്ടി വന്നാല് ക്യാമ്ബുകളുടെ എണ്ണം വര്ധിപ്പിക്കാന് കലക്ടര്മാര്ക്ക് നിര്ദേശം നല്കിയിട്ടുണ്ടെന്നും അദ്ദേഹം വ്യക്തമാക്കി.